Nici plajă nu vom mai face la fel. Cabinele de plexiglas te așteaptă în Santorini.
Pe o plajă din Santorini au fost instalate primele cabine din plexiglas. În fiecare cabină vei avea două şezlonguri, iar angajaţii de pe plajă te vor servi purtând măşti şi mănuşi. Grecia are în plan măsuri ca tu să te simți în siguranță ca turist.
Nu ştim încă dacă vom putea avea parte de vacanţa
visată vara acesta, dar Grecia, una dintre destinaţiile favorite ale românilor,
face pregătiri pentru primii turişti.Spre exemplu, așteaptă-te ca cel puțin pe o
plajă din Santorini să găsești cabine din plexiglas, care au câte două
şezlonguri, o umbrelă şi un dispozitiv cu gel dezinfectant.Proprietarul unei plaje mărturisește: "Trebuia să găsim o soluţie pentru a-i face pe oameni să se simtă în siguranţă în această vară. Nu putem aştepta după recomandările autorităţilor, trebuie să fim proactivi“. Totuși, nu te entuziasma. Chiar dacă statul elen a început măsurile de relaxare a carantinei, nu se știe sigur când vor fi ridicate şi restricţiile de călătorie. Din cauza epidemiei de coronavirus, mulți turişti şi-au anulat vacanţele în Grecia, ceea ce afectează economia țării, care se bazează în mare parte pe turism.Sursă foto: Profimedia.